b'\n_START_ARTICLE_\nEdmunds Augstkalns\n_START_SECTION_\nSeuraura\n_START_PARAGRAPH_\nAugstkalns on EVHS:n kasvatti. H\xc3\xa4n siirtyi sittemmin SK Riikaan, jossa Augstkalns voitti Latvian B-juniorisarjan mestaruuden vuonna 2010. H\xc3\xa4n debytoi seurassa miesten peleiss\xc3\xa4 Latvian toiseksi korkeimmalla sarjatasolla kaudella 2010\xe2\x80\x932011. Kaudella 2011\xe2\x80\x932012 Augstkalns pelasi HK Juniors Riian paidassa MHL B:t\xc3\xa4 sek\xc3\xa4 Latvian p\xc3\xa4\xc3\xa4sarjaa. Kolme seuraavaa kautta h\xc3\xa4n vietti p\xc3\xa4\xc3\xa4asiassa MHL-joukkue HK Riiassa, jota Augstkalns edusti jokaisena syksyn\xc3\xa4 my\xc3\xb6s Junior Club World Cupissa. Kaudella 2013\xe2\x80\x932014 h\xc3\xa4n oli joukkueen tehokkain puolustaja tehoilla 7+12=19. Augstkalns pelasi kauden aikana my\xc3\xb6s MHL:n t\xc3\xa4hdist\xc3\xb6ottelussa._NEWLINE_Kaudella 2014\xe2\x80\x932015 Augstkalns nousi HK Riian kapteeniksi ja h\xc3\xa4n oli tehoilla 3+14=17 joukkueen tehokkain puolustaja Ri\xc4\x8dards Kondr\xc4\x81tsin kanssa. Kev\xc3\xa4\xc3\xa4n 2015 pudotuspeleiss\xc3\xa4 Augstkalns oli HK Riian paras pistemies ja sy\xc3\xb6tt\xc3\xa4j\xc3\xa4 tehty\xc3\xa4\xc3\xa4n kolmessa ottelussa yht\xc3\xa4 monta sy\xc3\xb6tt\xc3\xb6pistett\xc3\xa4. H\xc3\xa4n debytoi samalla kaudella my\xc3\xb6s Dinamo Riian KHL-joukkueessa, jossa Augstkalns pelasi nelj\xc3\xa4 runkosarjaottelua ilman tehopisteit\xc3\xa4. H\xc3\xa4n teki KHL-debyyttins\xc3\xa4 23. syyskuuta 2014 Atlantia vastaan._NEWLINE_Augstkalns siirtyi kaudeksi 2015\xe2\x80\x932016 try-outille Mestiksen nousijajoukkue Kokkolan Hermeksen riveihin, mutta h\xc3\xa4n ei saanut kuitenkaan jatkosopimusta ja aloitti kautensa kotimaassaan SK Riian riveiss\xc3\xa4. Augstkalns toimi joukkueen kapteenina, kunnes h\xc3\xa4n siirtyi lokakuussa 2016 loppukauden kattavalla sopimuksella It\xc3\xa4vallan toiseksi korkeimmalle sarjatasolle Inter-National-Leaguen EC Kitzb\xc3\xbcheliin. Augstkalns oli joukkueen tehokkain puolustaja tehoilla 4+15=19.\n_START_SECTION_\nMaajoukkueura\n_START_PARAGRAPH_\nAugstkalns pelasi alle 20-vuotiaiden MM-kilpailuissa vuonna 2013 sek\xc3\xa4 IA-divisioonan MM-kilpailuissa vuonna 2012, jolloin h\xc3\xa4n toimi Latvian kapteenina ja johdatti joukkueen kultaan. Augstkalns oli nelj\xc3\xa4ll\xc3\xa4 sy\xc3\xb6tt\xc3\xb6pisteell\xc3\xa4\xc3\xa4n turnauksen tehokkain puolustaja kolmen muun pelaajan kanssa. H\xc3\xa4n pelasi my\xc3\xb6s alle 18-vuotiaiden MM-kilpailuissa vuonna 2012, jolloin Augstkalns voitti Latvian sis\xc3\xa4isen tehotilaston lukemalla +2._NEWLINE_Latvian A-maajoukkueessa Augstkalns on pelannut yhden ottelun. H\xc3\xa4n teki A-maajoukkuedebyyttins\xc3\xa4 4. huhtikuuta 2015 Lidassa Valko-Ven\xc3\xa4j\xc3\xa4\xc3\xa4 vastaan.'